கேள்வி: திருப்பெரும்புதூர் வட்டம் என்பது என்ன?
பதில்: திருப்பெரும்புதூர் வட்டம் , தமிழ்நாடு காஞ்சிபுரம் மாவட்டம் உள்ள 5 தாலுகா ஒன்றாகும்.[https://kancheepuram.nic.in/about-district/administrative-setup/revenue-administration/ ஸ்ரீபெரும்புதூர் வட்டம்] இந்த வட்டத்தின் தலைமையகமாக திருப்பெரும்புதூர் நகரம் உள்ளது. இந்த வட்டத்தின் கீழ் திருப்பெரும்புதூர், வல்லம், சுங்குவார்சத்திரம், மதுரமங்கலம் ஊராட்சி, தண்டலம், படப்பை, ''சீரபனஞ்சேரி'' என 7 உள்வட்டம், 137 வருவாய் கிராமம் உள்ளன. [https://cdn.s3waas.gov.in/s31543843a4723ed2ab08e18053ae6dc5b/uploads/2018/04/2018040562.pdf ஸ்ரீபெரும்புதூர் வட்டத்தின் வருவாய் கிராமங்கள்] இவ்வட்டத்தில் திருப்பெரும்புதூர் ஊராட்சி ஒன்றியம் உள்ளது.
கேள்வி: திருப்பெரும்புதூர் வட்டம் - மக்கள்தொகை பரம்பல் குறித்து விரிவாக சொல்லுங்கள்.
பதில்: இந்திய மக்கள் தொகை கணக்கெடுப்பு, 2011 இவ்வட்டத்தின் மக்கள்தொகை 510,836 ஆகும். அதில் 258,881 ஆண்களும், 251,955 பெண்களும் உள்ளனர். 125,938 குடும்பங்கள் கொண்ட இவ்வட்ட மக்கள்தொகையில் 43.2% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 83.74% மற்றும்பாலின விகிதம் 1,000 ஆண்களுக்கு, 973 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 58036 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 952 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 143,544 மற்றும் 4,130 ஆகவுள்ளனர். மக்கள்தொகையில் இந்து சமயம் 88.53%, இசுலாமியர்கள் 4.85%, கிறித்தவர்கள் 5.87% மற்றும் பிறர் 0.75% ஆகவுள்ளனர்.[https://www.censusindia.co.in/subdistrict/sriperumbudur-taluka-kancheepuram-tamil-nadu-5702 ஸ்ரீபெரும்புதூர் வட்டத்தின் மக்கள்தொகை பரம்பல்]